b'\n_START_ARTICLE_\nMustafa Shakur\n_START_SECTION_\nKarijera\n_START_PARAGRAPH_\nMustafa Shakur je svega 2 utakmice zapo\xc4\x8deo u petorci u svojoj \xc4\x8detverogodi\xc5\xa1njoj karijeri na sveu\xc4\x8dili\xc5\xa1u Arizona. Nakon juniorske sezone, htio se je oku\xc5\xa1ati u NBA ligi. Me\xc4\x91utim, povukao je svoju prijavu za NBA draft 2006. i na sveu\xc4\x8dili\xc5\xa1tu ostao jo\xc5\xa1 jednu sezonu. Nakon \xc5\xa1to je zavr\xc5\xa1io svoju sveu\xc4\x8dili\xc5\xa1nu karijeru, odlu\xc4\x8dio se je prijaviti na NBA draft 2007. Me\xc4\x91utim, iako na draftu nije izabran, 6. srpnja 2007. zajedno sa jo\xc5\xa1 jednim novakom Spencerom Hawesom potpisuje za mom\xc4\x8dad Sacramento Kingsa. U dresu Kingsa sudjelovao je na Ljetnoj ligi u Las Vegasu 2007. i progla\xc5\xa1en je \xc4\x8detvrtim najboljim asistentom lige. 1. studenog 2007. Sacramento Kingsi otpustili su ga iz svoje mom\xc4\x8dadi._NEWLINE_Sezonu 2007./08. proveo kao \xc4\x8dlan poljskog Asseca Prokom Sopota, s kojim je na kraju sezone osvojio poljsko prvenstvo i kup. U rujnu 2008. potpisuje sa \xc5\xa1panjolskom TAU Cer\xc3\xa1micom. U sije\xc4\x8dnju 2009. potpisao je za gr\xc4\x8dkog prvoliga\xc5\xa1a Panelliniosa iz Atene.'